b"\n_START_ARTICLE_\nCyprianus' pest\n_START_PARAGRAPH_\nCyprianus' pest var en pandemi, antagelig kopper, som raste over Romerriket fra \xc3\xa5r 251 e.Kr. og framover. Den herjet fortsatt i 270 da den krevde livet til keiser Claudius II Gothicus (styrte fra 268 til 270). Pesten f\xc3\xb8rte til utstrakt mangel p\xc3\xa5 arbeidskraft i jordbruket og i den romerske h\xc3\xa6ren. Pesten er oppkalt etter den kristne martyren og helgenen Cyprianus fra Kartago, ettersom han var vitne til og beskrev sykdommen i sine skrifter.\n_START_SECTION_\nEpidemiologi\n_START_PARAGRAPH_\nHistorikeren William McNeill har hevdet at den tidligere Antoninus-pesten (166\xe2\x80\x93180) og Cyprianus' pest var utbrudd av to forskjellige sykdommer, en var kopper og den andre meslinger, skj\xc3\xb8nt ikke n\xc3\xb8dvendigvis i den rekkef\xc3\xb8lgen. Den harde \xc3\xb8deleggelse av den europeiske befolkningen fra de to pestutbruddene kan v\xc3\xa6re en indikasjon p\xc3\xa5 folk ikke tidligere hadde var eksponert eller hadde f\xc3\xa5tt immunitet til noen av dem. Den moderne konsensus er imidlertid at begge utbruddene var kopper."